Burglar

Burglar  (op Platt so veel as „Inbreker“; dt. Titel: Die diebische Elster) is de Titel vun en US-amerikaansche Filmkummedie vun Hugh Wilson ut dat Johr 1987. De Inholt baseert op den Roman „The Burglar in The Closet“ vun Lawrence Block ut dat Johr 1978. Dreiht worrn is de Film in San FranciscoDreihöörd för Burglar. De Film hett in de Kinos vun de USA ruchweg 16,3 Millionen US-Dollar inspeeltBusiness Data för Burglar.

 Inholt 
Bernice Rhodenbarr is Deef vun Beroop. Se hett en Bookladen, den se föhrt üm sik to tarnen, man ehr Geld verdeent se dormit, dat se op Anfraag bi annere Lüüd in’t Huus instiegen deit. Befrünnt is se mit Carl Heller, de Hunnen africhten deit un en sünenrlich Verhollen opwiest.

De Polizist Ray sett Bernie ünner Druck, vun wegen dat he Bewiesen in de Hand hett, mit de he ehr belasten kann. He will vun ehr 20.000 US-Dollar. Üm dat Geld tosamen to bringen, mutt se noch mol wedder in en Huus inbreken. Man, as se jüst dorbi is, den Roof to maken, kummt de Besitter na Huus un warrt kort later ümbröcht, so dat se nu ok noch den Moordverdacht an de Hacken hett.

De Kollegen vun den korrupten Polizisten, Todras un Nyswander, sünd nu dor achteran, dat Rhodenbarr as Moordverdächtige an de Polizei utlevert warrt. Se kann aver op en Polizeimotorrad utrieten un sik na en Verfolgungsjagd dör de Straten vun San Franscisco in Sekerheit bringen.

As se nu op egen Fuust versöcht, ruttofinnen, wokeen den Moord maakt hett, finnt se rut dat dor en Afkaat achter stickt, de wat mit den Doden haar un em ut Iefersucht ümbröcht ümbröcht hett. Se maakt mit den Möörder en Drapen af un de Polizist nimmt heemlich allns, wat se snackt, op Band op. De Afkaat neiht an’t Enn eerst ut, warrt aver vun Bernie, Carl un den Polizist verfolgt. Na en Tweekamp kann Bernie em opletzt ünnerkriegen un ehr egen Unschuld dormit bewiesen.

 Kritiken 
Roger Ebert hett in de Chicago Sun-Times vun’n 20. März 1987 schreven, dat de Film „gedankenlos“ un „unglücklich“ weer. Whoopi Goldberg weer op de verkehrte Oort un Wies wiest worrn. Ehr Rull harr ok vun en Mann speelt warrn künntKritik vun Roger Ebert.

Dat Lexikon vun’n internatschonalen Film schreev, dat de Film „ünnerhollen“ de. De Geschicht weer „eenfach opboet“, de Dorstellen vun Whoopi Goldberg weer „virtuos“Kritik in’t Lexikon vun’n internatschonalen Film.

 Borns 

 Weblenken 

 Kritiken to Burglar op Rotten Tomatoes
 Burglar in’t Lexikon vun’n internatschonalen Film

Kategorie:Film
Kategorie:Film ut dat Johr 1987
Kategorie:USA
Kategorie:Kanada
Kategorie:Filmkummedie